|  |
| --- |
| **Obrazac B1** |

**KRAPINSKO-ZAGORSKA ŽUPANIJA** sa sjedištem u Krapini, Magistratska 1, OIB: 20042466298, zastupana po županu Željku Kolaru, kao davatelj financijskih sredstava (dalje u tekstu: Davatelj),

i

***Naziv Korisnika*** sa sjedištem u (puna adresa) \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_ , zastupan po (ime i prezime ovlaštene osobe za zastupanje / fizičke osobe (građana)\_\_\_\_\_\_\_\_\_\_\_\_\_\_, kao korisnik financijskih sredstava (dalje u tekstu: Korisnik), zaključili su dana \_\_\_\_\_\_\_\_\_\_\_\_\_ 2019. godine

**UGOVOR O DODJELI FINANCIJSKIH SREDSTVA ZA PROJEKT**

*(upisati naziv projekta)*

**U OKVIRU PROGRAMA JAVNIH POTREBA U KULTURI**

**KRAPINSKO-ZAGORSKE ŽUPANIJE ZA 2019. g.**

**I.**

Ugovorne strane suglasne su da ovim Ugovorom o dodjeli financijskih sredstva za projekt \_\_\_\_\_\_\_\_\_\_\_ (naziv projekta) u okviru Programa javnih potreba u kulturi Krapinsko-zagorske županije za 2019. g. (dalje u tekstu: Ugovor) uređuju pitanje financiranja projekta Korisnika (dalje u tekstu: Projekt) od strane Davatelja, u skladu s člankom 33. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15.), članka 9. Pravilnika o izboru i utrđivanju Programa javnih potreba u kutluri („Službeni glasnik Krapinsko-zagorske županije“, broj 2/16.) i Pravilnika o izmjenama i dopunama Pravilnika o izboru i utvrđivanju Programa javnih potreba u kulturi (KLASA: 612-01/19-01/02, URBROJ: 2140/01-02-19-3), te Uputa za prijavitelje u okviru Javnog poziva za predlaganje projekata za Program javnih potreba u kulturi Krapinsko-zagorske županije za 2019. g.

**II.**

Ovaj Ugovor sastoji se od:

* Posebnih uvjeta Ugovora,
* Obrazac A1 – prijava projektnog prijedloga, uključujući obvezni prilog Troškovnik (Prilog 1).

**POSEBNI UVJETI UGOVORA**

**III.**

Davatelj se obvezuje financirati Projekt iznosom od ukupno \_\_\_*\_\_\_\_\_* kuna (upisati iznos odobren za provedbu Projekta), sukladno Odluci o projektima odabranim za financiranje temeljem Javnog poziva za predlaganje projekata za Program javnih potreba u kulturi Krapinsko-zagorske županije za 2019. g. (dalje u tekstu: Javni poziv).

Sredstva se osiguravaju u Proračunu Krapinsko-zagorske županije u 2019. godini, u okviru pozicije \_\_\_\_\_\_\_\_\_\_\_\_.

**IV.**

Razdoblje provedbe projekta je od dana \_\_\_\_\_\_\_\_2019. godine do dana\_\_\_\_\_\_\_\_\_\_\_\_2019. godine.

Projekt se provodi na području Krapinsko-zagorske županije.

**V.**

Sredstva iz točke III. ovog Ugovora mogu se koristiti isključivo za provedbu Projekta, sukladno Prilogu 1 iz točke II. ovog Ugovora.

**VI.**

Sredstva iz točke III. ovog Ugovora isplatit će se na žiro račun Korisnika otvoren kod poslovne banke \_\_\_\_\_\_\_\_, HR \_\_\_\_\_\_\_\_\_\_\_\_\_\_\_\_\_\_\_\_\_\_\_ (upisati IBAN). Korisnik se obvezuje osigurati preostala sredstva potrebna za izvršenje Projekta. Isplata odobrenih sredstva će biti izvršena u cijelosti nakon prihvaćanja predanog izvješća o provedenom projektu u propisanom roku.

**VII.**

Korisnik mora poduzeti sve potrebne mjere da objavi činjenicu da je Davatelj financirao ili sufinancirao Projekt, osim ako Davatelj ne odluči drukčije.

Korisnik će istaknuti financijski doprinos Davatelja u provedbi projekta u svim informacijama za krajnje korisnike projekta te u svojim privremenim i godišnjim izvještajima i svim kontaktima s medijima, osim ako Ugovorom između Davatelja i Korisnika nije drugačije određeno.

U svim obavijestima ili publikacijama Korisnika koje se tiču Projekta, uključujući i one iznijete na konferencijama ili seminarima, mora se navesti da je Projekt financiran iz odgovarajućeg javnog izvora (državnog proračuna, proračuna županije, grada ili općine). Sve publikacije Korisnika, u bilo kojem obliku i preko bilo kojeg medija, uključujući Internet, moraju sadržavati sljedeću izjavu: „Ovaj je dokument izrađen uz financijsku podršku Krapinsko-zagorske županije. Sadržaj ovoga dokumenta u isključivoj je odgovornosti (naziv Korisnika) i ni pod kojim se uvjetima ne može smatrati odrazom stajališta Krapinsko-zagorske županije“. Davatelj može ugovorom obvezati Korisnika da sadržaj publikacije dostavi na prethodno odobrenje, odnosno publikaciju neprimjerenog sadržaja tretirati kao neprihvatljivi trošak.

Korisnik ovlašćuje Davatelja da objavi njegov naziv i naziv projekta, iznos i u koju svrhu su sredstva dodijeljena Korisniku.

Davatelj može na zahtjev Korisnika odustati od objavljivanja ovih informacija ako bi to ugrozilo Korisnika ili nanijelo štetu njegovim interesima.

**VIII.**

U svrhu kontrole namjenskog korištenja sredstava, Korisnik se obvezuje Davatelju dostaviti izvješće o provedbi Projekta. Izvješće iz ove točke treba sadržavati Opisni i Financijski dio. Izvješće se podnosi na obrascu Davatelja (Obrazac B2, iz Uputa za prijavitelje u okviru Javnog poziva).

Financijski dio izvješća treba sadržavati cjelokupne troškove Projekta neovisno o tome iz kojih su izvora financirani. Obvezno se dostavljaju računovodstveni dokazi o nastanku troška podmirenog iz sredstava Davatelja.

Kao prilog Opisnom i Financijskom dijelu, Korisnik dostavlja i ogledni primjerak (u tiskanoj i elektroničkoj formi, ako je primjenjivo) popratnih materijala koji su nastali tijekom provedbe projekta, a u svrhu dokazivanja da je pojedina aktivnost izvršena (npr. fotografije, plakati, publikacije, CD, USB stick, promotivni materijal, objavljeni prilozi iz medija, video i/ili audio zapisi, itd.).

Korisnik podnosi Izvješće o provedbi projekta u roku od 30 dana od završetka provedbe projekta. Potpisano i ovjereno izvješće se dostavlja u tiskanom obliku na adresu upravnog tijela nadležnog za kulturu ispred Davatelja sredstva, a na priloženom mediju za pohranu podataka (CD/DVD/USB) u elektroničkom obliku, obavezno se dostavlja i kopija dotičnog Izvješća s popratnim dokumentima (skenirano, PDF oblik).

Davatelj ima pravo koristiti izvješće i projektni materijal Korisnika za svoja izvješća i publikacije.

**IX.**

Davatelj pridržava pravo kontinuiranog praćenja i vrednovanja izvršenja Projekta te preispitivanja financija i troškova u bilo koje vrijeme trajanja financiranja te u razdoblju od 7 godina nakon završene isplate.

Davatelj pridržava pravo obavljanja neposredne kontrole (kontrolu na licu mjesta) kroz terenski posjet prostorijama Korisnika sukladno Uputi za provođenje naknadnih kontrola namjenskog korištenja isplaćenih proračunskih sredstava („Službeni glasnik Krapinsko-zagorske županije“, broj 8/14. i 26/14.).

**X.**

Korisnik ovlašćuje Davatelja da radi nadzora namjenskog korištenja sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje Projekta.

 **XI.**

 Korisnik se obvezuje pravodobno, pisanim putem obavijestiti Davatelja o promjenama koje predstavljaju razlog za izmjenu Ugovora i promjenama manjeg značaja koje ne predstavljaju razlog za izmjenu Ugovora.

O naravi svake pojedine promjene i o potrebi izmjena odredbi Ugovora i zaključivanju dodatka istome (osim razloga navedenog u točci VIII.) odlučuje Davatelj na temelju obavijesti Primatelja iz stavka 1. ove točke Ugovora.

**XII.**

Ako Davatelj utvrdi da Korisnik nije realizirao Projekt, nije utrošio sva doznačena sredstva, ista nije namjenski koristio ili, iz neopravdanih razloga nije podnio Izvještaj o provedbi Projekta u propisanom roku i sadržaju, Davatelj će u pisanom obliku zatražiti povrat sredstava za provedbu Projekta te će se daljnje financiranje obustaviti.

Korisnik će Davatelju, najkasnije u roku od 30 dana od primitka zahtjeva, vratiti sve iznose uplaćene preko utvrđenog konačnog iznosa kao i sva nenamjenski utrošena ili neutrošena sredstva.

Ukoliko Korisnik ne vrati sredstva u roku, Davatelj će povećati iznos dodavanjem zatezne kamate.

**XIII.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Projekta.

**XIV.**

Potpisivanjem ovog ugovora Korisnik se obvezuje da kao primatelj bespovratnih sredstava neće sudjelovati u izbornoj ili drugoj promidžbi političke stranke, koalicije ili kandidata, davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**XV.**

Svaki oblik komunikacije koji je povezan s ovim Ugovorom Davatelj i Korisnik odvijati će se preko sljedećih kontakata:

Za Davatelja:

Krapinsko-zagorska županija, Magistratska 1, Krapina, \_\_\_\_\_\_\_\_\_\_\_\_\_\_\_\_\_\_\_\_\_\_, iz Upravnog odjela za obrazovanje, kulturu, sport i tehničku kulturu, tel: 049/329-072, fax: 049/329-113, e-mail: \_\_\_\_\_\_\_\_\_\_\_\_\_\_\_\_\_.

Za Korisnika:

*Naziv organizacije, adresa, ime osobe za kontakt, tel:, fax:, e-mail:.*

**XVI.**

U slučaju da se spor u provedbi ovog Ugovora između Davatelja i Korisnika ne može riješiti sporazumno, spor rješava stvarno nadležan sud u Krapini.

**XVII.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Davatelj.

**XVII.**

Ugovor stupa na snagu danom potpisa obiju ugovornih strana.

KLASA:

URBROJ:

Krapina, \_\_\_\_\_\_\_\_\_\_\_\_ 2019.

|  |  |  |
| --- | --- | --- |
|  **ZA DAVATELJA:**  |  |  **ZA KORISNIKA:** |

 **ŽUPAN *FUNKCIJA***

Željko Kolar *Ime i prezime*